રાજ્યના ઉર્જા મંત્રી અને મોરબી જીલ્લા પ્રભારી મંત્રી સૌરભભાઈ પટેલની મોરબી મુલાકાત દરમિયાન સિરામિક એસો હોલ ખાતે સિરામિક એસોના પ્રમુખો મુકેશભાઈ ઉધરેજા, કિશોરભાઈ ભાલોડીયા, કિરીટભાઈ પટેલ અને નીલેશભાઈ જેતપરિયા તેમજ અગ્રણી ઉદ્યોગપતિઓએ ઉર્જામંત્રી સાથે મુલાકાત કરી હતી અને ગેસના ધાંધિયાથી ઉદ્યોગને થઇ રહેલા નુકશાનથી અવગત કરવામાં આવ્યા હતા જે મામલે જીએસપીસી સાથે ઉર્જામંત્રીએ મસલતો કરી હોય અને પ્રેશર ડ્રોપની સમસ્યાના સમાધાન માટે ગાળા નજીકથી નવી લાઈનો નાખવાની શરૂ કરી દેવામાં આવી છે અને પ્રેશર ડ્રોપનો પ્રશ્ન જલ્દીથી ઉકેલાઈ જશે તેવી ખાતરી મળતા એસોસીએશનના હોદેદારોએ રાહતનો શ્વાસ લીધો છે.